Ranchi : आनेवाले दिनों में झारखंड में रोड ट्रांसपोर्ट की बड़ी समस्‍या खड़ी हो सकती है. यात्री बसों की फिटनेस से जुड़े मापदंडों की वजह से राज्‍य की 500 से अधिक पुरानी बसें खड़ी कर दी गयी हैं. वहीं, झारखंड के परिवहन विभाग ने करीब 300 नयी बसों को भी फिटनेस सर्टिफिकेट देने से इनकार कर दिया है. इनमें सामान्‍य यात्री बस और स्‍लीपर यात्री बसें, दोनों शामिल हैं. आनेवाले कुछ महीनों में सैकड़ों बसों की फिटनेस की अवधि खत्‍म हो जायेगी. इन सभी बसों के फिटनेस सर्टिफिकेट का रिन्यूअल नहीं हुआ, तो झारखंड की सभी बसें सड़क पर खड़ी हो जायेंगी और ऐसे में सूबे में रोड ट्रांसपोर्ट की विकराल समस्‍या पैदा हो सकती है.